Bắc Ninh (maakunta)

Bắc Ninh	on Vietnamin maakunta Punaisenjoen suiston ja Đông Bắcin alueilla maan pohjoisosassa. Sen hallinnollinen keskus on Bắc Giang. Maakunnan pinta-ala on 4 718,6 neliökilometriä, ja siellä on noin 3 509 100 asukasta (vuonna 2025). 

Bắc Ninh jakautuu 66 kuntaan ja 33 suuralueeseen. Maakunta suureni huomattavasti vuoden 2025 hallinnollisessa uudistuksessa, kun siihen liitettiin Bắc Giangin maakunta. 

Bắc Ninhin alue on ollut asuttuna pitkään. Se on suotuisaa riisinviljelyseutua, ja se on sekä maantie- että vesireittien varrella. Aluetta pidetään yhtenä vietnamilaisen kulttuurin syntysijoista. Daun pagodi on Vietnamin vanhin pagodi, se on rakennettu 200-luvulla. Myös Phat Tichin ja Duc Lan pagodit sekä Don temppeli ovat suosittuja nähtävyyksiä.Sawadee 

Dong Hon kylässä on tehty maalauksia ja puupiirroksia 1500-luvulta asti. Niistä on kehittynyt omaleimainen, laajalti tunnettu tyylisuunta. Perheet säilyttävät sukunsa vanhoja laattoja ja vedostavat niistä piirroksia edelleen, käyttäen luonnonaineista paikan päällä tehtyjä väriaineita.Dong Ho Painting Village, Bac Ninh Vietnam

 Lähteet 

 Aiheesta muualla 

pienoiskuva|vasen|Puupiirros Dong Hosta 

Luokka:Vietnamin maakunnat